K Ú P N A    Z M L U V A

uzavretá v zmysle § 409 až § 470 Zákona č. 513/91 Zb. Obchodného zákonníka v znení neskorších predpisov a v spojení s ust. § 3 ods. 2 zák. č. 25/2006 Z.z. o verejnom obstarávaní a o zmene a doplnení niektorých zákonov v znení neskorších predpisov.

Čl. I.

# Zmluvné strany

Predávajúci:               **Masárstvo u Havelkú s.r.o.**

Sídlo:                         **Obchodná 561, 906 38 Rohožník**

Zastúpený:                 **Roman Havelka - konateľ**

#

Číslo účtu:                  **SK55 1100 0000 0026 2986 0701**

Názov banky:             **Tatra banka**

IČO:                            **50 351 974**

 (ďalej len „predávajúci“)

Kupujúci:                    **Domov sociálnych služieb**

Sídlo:                           **906 36 Plavecké Podhradie 19**

Zastúpený:                   **Ing. Dana Černeková – poverená riadením DSS**

Číslo účtu:                   **SK89 8180 0000 0070 0047 1787**

Názov banky:              **Štátna pokladnica**

IČO:                            **30798281**

DIČ: **2022105954**

 (ďalej len „kupujúci“)

# Čl. II.

# Predmet zmluvy

1. Predmetom zmluvy je záväzok predávajúceho dodať kupujúcemu tovar podľa jednotlivých objednávok. Jedná sa o opakujúce dodávky potravinárskeho tovaru v sortimente čerstvé hovädzie a bravčové mäso a mäsové výrobky na základe výsledku výberového konania zo dňa 31.5.2019 a záväznej cenovej ponuky predloženej uchádzačom, ktorá tvorí neoddeliteľnú súčasť tejto zmluvy.
2. Kupujúci – verejný obstarávateľ postupoval pri obstaraní predmetu zmluvy podľa Zákona o verejnom obstarávaní a ostatných záväzných predpisov
3. Predávajúci sa zaväzuje plniť množstvo dodaného tovaru podľa požiadaviek kupujúceho s vedomím, že kupujúci si vyhradzuje právo rozšíriť, resp. upraviť sortiment predmetu zákazky podľa konkrétnych potrieb. Skutočne odobraté množstvo bude upresnené na základe samostatných objednávok kupujúceho.

# Čl. III

# Kúpna cena

1. Zmluvné strany sa dohodli, že kúpna cena bude cena v euro vrátane DPH, v štruktúre podľa sortimentu tovaru, rovnajúca sa cenám uvedených v súťažnej ponuke predávajúceho vo verejnom obstarávaní.
2. Zmluvná cena obsahuje všetky náklady predávajúceho vrátane dodania tovaru až na miesto určenia a vyloženie tovaru. Cena za sortiment výrobkov predložený v cenovej ponuke predávajúceho (Príloha 1) platí po celé zmluvné obdobie pokiaľ sa zásadne nemenia ceny vstupov.

Čl. IV.

### Platobné podmienky

1. Predávajúcemu vzniká nárok na zaplatenia kúpnej ceny po dodaní tovaru.
2. Úhrada faktúr prebehne výhradne prevodným príkazom prostredníctvom peňažného ústavu kupujúceho.
3. Predávajúci vystaví faktúru za tovar do 24 hodín po odovzdaní tovaru kupujúcemu. Faktúra musí obsahovať náležitosti daňového dokladu. V prípade, že faktúra nebude obsahovať uvedené náležitosti, alebo nebude zodpovedať dodávke je kupujúci oprávnený ju vrátiť predávajúcemu na doplnenie/opravu. V takomto prípade sa preruší plynutie lehoty splatnosti a nová lehota splatnosti začne plynúť doručením opravenej faktúry kupujúcemu. Lehota splatnosti faktúry je 14 dní od jej doručenia.
4. Kupujúci neposkytuje preddavok alebo zálohu na plnenie zmluvy.

Čl. V.

### Dodacie podmienky

1. Predávajúci je povinný kupujúcemu dodať tovar v súlade so zákonom č. 152/1995 Z.z. o potravinách, odovzdať doklady, ktoré sa na tovar vzťahujú a umožniť kupujúcemu nadobudnúť vlastnícke právo k tovaru v súlade so zmluvou.
2. Predávajúci dodá tovar kupujúcemu do 24 hodín od obdržania objednávky od kupujúceho zadanej telefonicky alebo písomne, faxom alebo e-mailom.
3. Predávajúci v plnom rozsahu zodpovedá za splnenie zákonných podmienok na dodávku mäsa a mäsových výrobkov vrátane podmienok prepravy.

Čl. VI.

### Čas a miesto plnenia

1. Dodanie tovaru bude predávajúcim zabezpečované dovozom do potravinových skladov domovu sociálnych služieb Domov sociálnych služieb, 906 36 Plavecké Podhradie č. 19 v pracovných dňoch v čase od 7,00 hod. do 15.00 hod., spravidla 3-krát týždenne na základe objednávok.

Čl. VII.

### Vlastnícke práva

 1. Kupujúci nadobudne vlastnícke právo k tovaru jeho prevzatím.

Čl. VIII.

### Zmluvné pokuty a úrok z omeškania

1. Predávajúcemu vzniká právo účtovať kupujúcemu úrok z omeškania vo výške 0,05% z fakturovanej kúpnej ceny, za každý aj začatý deň omeškania úhrady faktúry.
2. V prípade nedodania tovaru predávajúcemu v dohodnutej dodacej lehote, vzniká kupujúcemu právo účtovať predávajúcemu zmluvnú pokutu vo výške 0,05% z kúpnej ceny nedodaného tovaru, za každý aj začatý deň omeškania.

Čl. IX.

### Zodpovednosť za vady tovaru

1. Zmluvné strany sa budú riadiť § 422 a nasl. Obchodného zákonníka, ktoré upravujú nároky zo zodpovednosti za vady.
2. Predávajúci sa zaväzuje dodať kupujúcemu tovar výhradne 1. akostnej triedy.
3. Kupujúci prípadné reklamácie, vady tovaru, uplatní bezodkladne po ich zistení telefonicky, faxom, mailom alebo osobne do rúk oprávneného zástupcu predávajúceho p. Romana Havelku.
4. Predávajúci je povinný sa vyjadriť k reklamácii do 24 hodín a oprávnenú reklamáciu vyriešiť do 3 dní po jej uplatnení. Ak sa v tejto dobe nevyjadrí, znamená to jeho súhlas s opodstatnenosťou reklamácie.
5. V prípade opakovaného nedodržania kvality podľa príslušnej akostnej normy písomne vyzve kupujúci predávajúceho na dodržiavanie kvalitatívnych parametrov dodávaného tovaru. Opakované nedodržanie štandardnej kvality a pretrvávanie nedostatkov v tejto oblasti je považované za podstatné porušenie tejto zmluvy.

Čl. X.

**Kvalita tovaru**

1. Dodávateľ sa zaväzuje dodávať tovar v štandardnej kvalite podľa príslušnej akostnej normy a bez vád. Na dodané výrobky poskytuje záruku v dĺžke podľa príslušnej akostnej normy.
2. Doba spotreby dodaného tovaru je vyznačená na jeho obale respektíve na obchodnom doklade pri jeho dodávke.

Čl. XI.

## Porušenie zmluvy

 Podstatným porušením zmluvy sa v zmysle § 345 Obchodného zákonníka rozumie:

1) a) omeškanie s dodaním tovaru dlhšie ako 24 hodín od dohodnutej lehoty plnenia

 b) opakované omeškanie s vybavením reklamácie v dohodnutej lehote

c) opakované nedodržanie kvality poskytnutého tovaru

 d) nedodania dokladov vzťahujúcich sa na dodávaný tovar ani po uplynutí dodatočnej poskytnutej 15-dňovej lehoty.

1. a) omeškania s prevzatím objednaného tovaru kupujúcim v termíne dodávky aspoň 2 krát,

b) omeškania kupujúceho s uhradením ktorejkoľvek splatnej faktúry o viac ako 30 dní

c) viac ako 3 neoprávnených reklamácií v priebehu jedného mesiaca.

Čl. XII.

### Zánik a vypovedanie zmluvy

1. Pri podstatnom porušení povinností vyplývajúcich z tejto zmluvy môže oprávnená strana okamžite písomne od zmluvy odstúpiť. Zmluvné strany sa dohodli, že za podstatné porušenie povinností budú považovať porušenie akejkoľvek povinnosti vyplývajúcej z tejto zmluvy. Úplná alebo čiastočná zodpovednosť zmluvnej strany je vylúčená v prípade zásahu vyššej moci, resp. zásahom úradných miest.
2. Platnosť zmluvy je možné ukončiť vzájomnou dohodou zmluvných strán, alebo výpoveďou ktoroukoľvek zo zmluvných strán, bez uvedenia dôvodu výpovede, vždy len písomnou formou. Výpovedná lehota je 1 mesiac a začína plynúť prvým dňom nasledujúceho kalendárneho mesiaca po doručení výpovede druhej zmluvnej strane.

Čl. XIII.

### Záverečné ustanovenia

1. Táto kúpna zmluva sa uzatvára na dobu určitú a to od 01.06.2019 najviac na 4 roky, alebo do konca mesiaca v ktorom je predpoklad, že sa naplní limit prostriedkov Zákona o verejnom obstarávaní na takú formu obstarania, akou bol uchádzač vybratý (v čase uzatvorenia 40.000,- €).
2. Vzťahy touto zmluvou neupravené sa riadia príslušnými ustanoveniami Obchodného zákonníka a ostatými všeobecne záväznými platnými právnymi predpismi Slovenskej republiky.
3. Meniť a dopĺňať túto zmluvu je možné iba formou písomných dodatkov, ktoré budú neoddeliteľnou súčasťou tejto zmluvy.
4. Zmluvné strany svojim podpisom potvrdzujú, že túto kúpnu zmluvu uzavreli s plným vedomím, že nebola uzavretá v tiesni ani za nevýhodných podmienok pre zmluvné strany.
5. Zmluvné strany sa zaväzujú, že všetky spory vyplývajúce z tejto zmluvy budú prednostne riešiť rokovaním o možnej zhode.
6. Zmluva je vyhotovená v dvoch rovnopisoch, z ktorých každý má platnosť originálu. Kupujúci obdrží jeden rovnopis a predávajúci jeden rovnopis.
7. Dodávateľ berie na vedomie uzatvorenie tejto zmluvy s DSS Plavecké Podhradie ako orgánom verejnej správy, ktorý v zmysle základných princípov zákona č. 211/2000 Z.z. o slobodnom prístupe k informáciám a o zmene a doplnení niektorých zákonov ( zákon o slobode informácií) v znení neskorších predpisov „čo nie je tajné je verejné“ a prevažujúci verejný záujem nad obchodnými a ekonomickými záujmami osôb na základe dobrovoľnosti nad rámec povinnosti uloženej zákonom o slobode informácií zverejňuje všetky informácie, ktoré sa získali za verejné financie alebo sa týkajú verejných financií alebo nakladania s majetkom DSS a štátu za účelom zvyšovania transparentnosti samosprávy pre občanov a kontroly verejných financií občanmi a na základe tejto skutočnosti výslovne súhlasí so zverejnením tejto zmluvy, resp. jej prípadných dodatkov, vrátane jej všetkých príloh a to v plnom rozsahu ( obsah, náležitosti, identifikácia zmluvných strán, osobné údaje, obchodné tajomstvo, fakturačné údaje), na internetovej stránke DSS, za účelom zvyšovania transparentnosti samosprávy pre občanov a kontroly verejných financií občanmi.
8. Tento súhlas sa udeľuje bez akýchkoľvek výhrad a bez časového obmedzenia.
9. Zmluva nadobúda platnosť dňom podpisu zástupcov oboch zmluvných strán a účinnosť deň po jej zverejnení na internetovej stránke verejného obstarávateľa.
10. Neoddeliteľnou súčasťou zmluvy je špecifikácia množstva a druhov tovaru uvedená v ponuke dodávateľa vo verejnej súťaži.
11. Uzavretím tejto zmluvy sa ukončujú všetky zmluvné záväzky medzi kupujúcim a konateľom uzavreté predávajúceho s ním ako FO živnostníkom.

 V Rohožníku, dňa 31.5.2019 V Plaveckom Podhradí , dňa 31.5.2019

 Za predávajúceho Za kupujúceho

............................................................. .............................................................

 Roman Havelka Ing. Dana Ćerneková

 Poverená riadením DSS

 DSS Plavecké Podhradie